
INFORMACIJA DĖL PAGALBOS NUO NUSIKALSTAMOS VEIKOS NUKENTĖJUSIEMS ASMENIMS ĮSTATYMO ĮGYVENDINIMO
Atsakydami į Lietuvos savivaldybių asociacijos 2026-03-24 Nr. SAVP-2026/236 gautą raštą, informuojame, kad Ukmergės rajono savivaldybės visuomenės sveikatos biuras, įgyvendindamas Lietuvos Respublikos pagalbos nuo nusikalstamos veikos nukentėjusiems asmenims įstatymą, yra akredituota pagalbos tarnyba, turinti teisę teikti pagalbą nuo nusikalstamos veikos nukentėjusiems asmenims.

Siekiant užtikrinti efektyvų įstatymo nuostatų įgyvendinimą, Biuras 2025 m. organizavo susitikimą su pirmojo kontakto institucijos (policijos) darbuotojais bei parengė ir išplatino informacinius lankstinukus, skirtus nukentėjusių asmenų informavimui. Pažymėtina, kad 2021 m. spalio 21 d. Policijos departamentas prie Lietuvos Respublikos vidaus reikalų ministerijos informavo sau pavaldžias įstaigas laikinai neteikti pagalbos tarnybų kontaktinių duomenų nukentėjusiems asmenims, kol neįsigalios įstatymo įgyvendinamieji teisės aktai.

2022 m. kovo 22 d. įsigaliojo Lietuvos policijos generalinio komisaro įsakymas Nr. V-251 „Dėl Nukentėjusių nuo nusikalstamos veikos fizinių asmenų informavimo apie galimą gauti pagalbą ir sutikimo šiai pagalbai gauti reikalavimų aprašo patvirtinimo“, kuris įpareigoja ikiteisminio tyrimo įstaigas informuoti asmenis apie pagalbos galimybes.

Biuras vykdo aktyvią viešinimo kampaniją apie galimybę gauti nemokamą pagalbą Ukmergės rajono švietimo įstaigose bei seniūnijose. Atliekant į Biurą besikreipiančių asmenų (2025 m. – 172 asmenys (146 moterys, 20 vyrų ir 6 vaikai)) apklausą pastebėta tendencija, kad visi asmenys nurodė apie teisinę ir kitą akredituotą pagalbą sužinoję iš viešų informacijos šaltinių (skelbimų lentų, bendruomenių susitikimų), tačiau nei vienas paminėtas asmuo nepatvirtino gavęs šią informaciją iš pirmojo kontakto institucijos.

Darytina išvada, kad ikiteisminio tyrimo įstaiga (policija) galimai nepakankamai užtikrina Lietuvos policijos generalinio komisaro 2022 m. kovo 22 d. įsakymo nuostatų vykdymą, todėl nukentėję asmenys laiku negauna jiems priklausančios informacijos apie akredituotos pagalbos tarnybų teikiamas paslaugas.

Prašome atkreipti dėmesį į šią situaciją ir užtikrinti glaudesnį institucijų bendradarbiavimą informuojant nukentėjusius asmenis.

